বড় সড় দুর্ঘটনা হাওড়ার সাঁতরাগাছি রেল স্টেশনে। অল্পের জন্য প্রাণহানী না হলেও আহত কমপক্ষে ১২ জন। এর মধ্যে চার জন মহিলা বলে জানা গিয়েছে। শেষ পাোওয়া খবরে মৃত্যু হয়েছে দু’জনের আহতদের মধ্যে এখনও একজনের অবস্থা আশঙ্কাজনক বলে প্রাথমিক ভাবে জানা গিয়েছে।

এই বিষয়ে অন্যান্য খবর

রক্ত-মৃত্যু-রক্ত, বিপদের কথা শুনেই কার্নিভ্যাল থেকে ছুটলেন মমতা
রক্তাক্ত মৃত মানুষের উপর দিয়ে ছুটছে মানুষ, সাঁতরাগাছির ব্রিজে যেন তাণ্ডব


জানা গিয়েছে, ২ নম্বর প্লাটফর্ম থেকে ৩ নম্বর প্লাটফর্মে যাওয়ার সময়ে ভিড়ে হুড়োহুড়ি করতে গিয়ে বিপদ হয়। কয়েকজন ব্রিজের উপরে পরে গেলেও অন্যান্য যাত্রীরা ফুটব্রিজে ছুটতে থাকেন। তাতে কমপক্ষে ২ জনের মৃত্যু ও ১২ জনের গুরুতর জখম হওয়ার খবর মিলেছে। প্রত্যক্ষদর্শীদের বক্তব্য, একই সঙ্গে তিনটি ট্রেনের ঘোষণা হওয়াতেই বিপদ হয়। একই সঙ্গে দিঘা, বিশাখাপত্তনম যাওয়ার দু’টি ট্রেন এসে পৌঁছয়। একই সঙ্গে আরও একটি ট্রেন আসার খবর হতেই হুড়োহুড়ি শুরু হয়ে যায়।
উল্লেখ্য রাজ্যের অন্যতম গুরুত্বপূর্ণ স্টেশন সাঁতরাগাছি। দক্ষিণ-পূর্ব রেলের অনেক দূরপাল্লার ট্রেন যাতায়াত করে এই স্টেশন থেকে। প্রতিদিনই ফুটব্রিজে চাপ থাকে। এদিন সেই চাপই ডেকে আনল বড় দুর্ঘটনা।